Държавен вестник, бр. 59, 2012 г., стр. 75

БРОЙ  59	
Д Ъ Р Ж А В Е Н  В Е С Т Н И К 	
СТР.  75  
„Държавна земя“ означава всякакви земи 
в Територията и всякакви и всички права и 
привилегии от всякакъв вид и естество, незави­
симо как възникващи и как охарактеризирани 
по отношение на тях, които са собственост, 
се контролират, използват, притежават, пра­
воползват или претендират от Държавата, 
включително всеки Държавен орган.
„Технически капацитет“ означава мак­
сималният твърд капацитет, който „Набуко 
Интернешънъл Къмпани“ може да предложи 
на Преносвачите, като отчита целостта на 
системата и експлоатационните изисквания.
„Територия“ означава по отношение на 
дадена Държава земната територия на тази 
Държава и нейното териториално море и 
въздушното пространство над тях, както и 
площите от акваторията, върху която Държа­
вата има юрисдикция или упражнява суверен­
ни права в съответствие с международното 
публично право. 
„Пренос“ означава транспортирането на 
Природен газ през Територията на Държавата, 
което се осъществява в зависимост от съответ­
ните вътрешни и международни задължения, 
било (1) по силата на правилата, отнасящи се 
за „транзит“, както е дефинирано в член 7 (10)
(а) от Договора към Енергийната харта, или (2) 
по силата на Газовата Директива 2003/55/ЕС 
(в територията на Страни – Държави, които 
са държави – членки на ЕС).
„Договор за пренос“ означава всяко тър­
говско споразумение между „Набуко Интерне­
шънъл Къмпани“ и Преносвачите за Преноса 
на Природен газ по Тръбопроводната система 
Набуко.
„Година“ означава период от дванадесет (12) 
последователни месеца според Григорианския 
календар, започващ от 1 януари, освен ако 
друга начална дата не бъде посочена в съот­
ветните разпоредби на това Споразумение.
Ако контекстът не изисква друго, спомена­
ването на единствено число включва споме­
наване на множествено число и обратното, а 
споменаването на единия от родовете включва 
споменаване и на двата рода. Споменаването 
на някое Лице по това Споразумение включва 
споменаване на който и да е от наследниците 
или законните правоприемници на Лицето.
Позоваването на някое споразумение, дого­
вор, закон, нормативна разпоредба, подзаконов 
акт, регламент или друг документ предста­
влява позоваване на същото, както е в сила 
в който и да е момент в Държавата, като се 
взема предвид всяка поправка, подмяна или 
повторно въвеждане.
Всяко споменаване на „знание“ или „ос­
ведоменост“ и синонимни термини се смята, 
ако не бъде изразено нещо в противоположен 
смисъл, за отнасящо се до фактическо, а не 
тълкувателно или вменено знание.
Член 2 
Дата на влизане в сила и срок на действие
1. След подписването му това Споразуме­
ние се прилага от датата, на която влиза в 
сила Междуправителственото споразумение 
в съответствие с неговия член 14 („Датата 
на влизане в сила“). Това споразумение под­
лежи на ратификация и влиза в сила след 
приключване на ратификационната процедура 
от Държавата.
2. Предмет на предсрочно прекратяване в 
съответствие с член 31, това Споразумение се 
прекратява при изтичането на всички Проект­
ни споразумения и приключването на всички 
дейности по тях в съответствие с техните 
условия, при максимален срок от петдесет 
(50) Години (освен ако не бъдат удължени с 
допълнителен срок от десет (10) Години по 
взаимно споразумение на Страните).
Член 3 
Правомощие
Всеки от долуподписаните представители 
на Държавата и Дружествата поотделно е 
декларирал и гарантирал, че той или тя раз­
полага с необходимото правомощие да поеме 
всички ангажименти, съдържащи се в това 
Споразумение.
Член 4
Връзка с други споразумения
1. Страните се съгласяват Всяко Дружество 
да бъде смятано за „Инвеститор“ по смисъла 
на член 1 (7) от Договора към Енергийната 
харта и Проектът да се смята за „Инвестиция“ 
по смисъла на член 1 (6) от Договора към 
Енергийната харта.
2. Нищо в това Споразумение или което и 
да е от Проектните споразумения не лишава 
която и да е Страна или Акционерите от 
техните права или някакво средство за удо­
влетворение, на което те биха имали право по 
Договора към Енергийната харта или някакви 
други международни договори.
Ч а с т  І І 
ОБЩИ ЗАДЪЛЖЕНИЯ
Член 5 
Сътрудничество
1. Държавата се задължава да положи мак­
симални разумни усилия за оказване на пълно 
сътрудничество във връзка с всички Проектни 
дейности и ако бъде поискано от някое от 
Дружествата, да се съветва с Дружествата и с 
Другите държави по отношение на всякакви 
мерки (включително мерки, предприети във 
връзка с някое или и двете Дружества и/или 
Другите държави), чрез които Държавата може 
да направи трансграничните Проектни дей­
ности по-ефективни, навременни и ефикасни.